**NUMATOMO TEISINIO REGULIAVIMO POVEIKIO VERTINIMO PAŽYMA**

|  |  |
| --- | --- |
| **Projekto** **pavadinimas** | Lietuvos Respublikos aplinkos ministro įsakymo ,,Dėl Lietuvos Respublikos aplinkos ministro 2012 m. birželio 29 d. įsakymo Nr. D1-560 „Dėl Daugiabučių gyvenamųjų namų ar kitos paskirties pastatų savininkų bendrijos narių balsavimo raštu dėl priimamų sprendimų tvarkos aprašo patvirtinimo“ pakeitimo“ projektas (toliau – Projektas).  |
| **Projekto rengėjas** |  Aplinkos ministerijos Statybos ir teritorijų planavimo politikos grupė. |
| **Projekto tikslas ir priemonės jam pasiekti** | Projekto tikslas – tobulinti daugiabučių gyvenamųjų namų ar kitos paskirties pastatų savininkų bendrijos narių balsavimo raštu dėl priimamų sprendimų tvarką, įsakymą dėstyti nauja redakcija. Dėl COVID-19 pandemijos situacijos grėsmių gyventojams, Projektu siūloma patikslinti Balsavimo raštu tvarką ir numatyti daugiau galimybių, užtikrinančių saugų ir efektyvų bendrijos narių balsavimą raštu. Siūloma įtvirtinti nuostatas, leidžiančias balsuoti ne tik balsavimo organizatoriui grąžinant bendrijos nariams įteiktus biuletenius, bet ir balsuoti elektroninio ryšio priemonėmis, jei tokias priemones sprendimui priimti gali pasiūlyti balsavimo organizatorius. Kadangi ne visi bendrijos nariai norės ar galės pasinaudoti šia balsavimo raštu elektroninio ryšio priemonėmis galimybe, balsavimo organizatorius, nesvarbu kokį biuletenio grąžinimo būdą ar balsavimą elektroninio ryšio priemonėmis pasirinktų bendrijos narys, privalės užtikrinti, kad apraše nurodytu būdu visiems bendrijos nariams būtų įteiktas balsavimo biuletenis. Balsavimo elektroninio ryšio priemonėmis procedūra ar procedūros (instrukcijos) turės būti išsamiai aprašomos. Bendrijos nariai, negalintys balsuoti elektroninio ryšio priemonėmis, biuletenį organizatoriui galės grąžinti jiems priimtinu apraše nurodytu būdu (įmetant į balsadėžę, išsiunčiant paštu, el. laišku). Siūloma patvirtinti patikslintas ir atnaujintas pavyzdines balsavimo biuletenio ir balsavimo raštu balsų skaičiavimo komisijos protokolo formas. Balsavimo komisijos protokolo formoje, be kita ko, siūloma nurodyti kiekvieno bendrijos nario balsavimo rezultatus (vardą, pavardę, pavadinimą, balsuojant išreikštą valią).  |
| **Poveikis būsto sričiai** | Priėmus Projektą, bus sudaryta daugiau galimybių bendrijos nariams tinkamai, saugiai ir efektyviai balsuoti raštu, priimant sprendimus bendrijos narių visuotinio susirinkimo kompetencijos klausimais.  |
| **Poveikis valstybės finansams****Poveikis aplinkai ir klimato kaitai** | Nenumatomas.Nenumatomas. |
| **Poveikis administracinei naštai** | *Viešojo administravimo subjektams*Nepasikeis.*Privatiems fiziniams ir juridiniams asmenims*Nepasikeis.*Bendrijų nariams*Bus sudaryta daugiau galimybių bendrijos nariams tinkamai, saugiai ir efektyviai balsuoti raštu, priimant sprendimus bendrijos narių visuotinio susirinkimo kompetencijos klausimais.  |

**Kita svarbi informacija:** Nėra.

**Informacija apie asmenį ir instituciją, atsakingą už poveikio vertinimą**

|  |  |
| --- | --- |
| Vardas ir pavardė | Jūratė Kaklauskienė |
| Pareigos  | Statybos ir teritorijų planavimo politikos grupės vyriausioji specialistė |
| Institucija (padalinys) | Lietuvos Respublikos aplinkos ministerijos Statybos ir teritorijų planavimo politikos grupė |
| Telefono numeris ir elektroninio pašto adresas | 8~620 82238 jurate.kaklauskiene@am.lt  |